techiaith/cofnodycynulliad_en-cy huggingface dataset:
English: First Minister, it is important for people to know that complying with restrictions to drive down cases will result in timely easing of those restrictions when it is safe to do so. So, I hear what you say about some indications that matters are moving in the right direction, but is there anything more you can say about compliance and the effectiveness of the local measures and what that might mean for the timing of the lifting of those measures? And where people in local restriction areas had pre-booked holidays that are affected, will you do all that you can to ensure that the travel industry acts responsibly and provides full and unconditional refunds?
Welsh: Prif Weinidog, mae'n bwysig i bobl wybod y bydd cydymffurfio â chyfyngiadau i leihau achosion yn arwain at lacio'r cyfyngiadau hynny yn brydlon pan fydd hi'n ddiogel gwneud hynny. Felly, rwy'n clywed yr hyn yr ydych chi'n ei ddweud am rai arwyddion bod materion yn symud i'r cyfeiriad iawn, ond a oes unrhyw beth arall y gallwch chi ei ddweud am gydymffurfiad ac effeithiolrwydd y mesurau lleol a'r hyn y gallai hynny ei olygu i amseriad diddymu'r mesurau hynny? A phan oedd gan bobl mewn ardaloedd â chyfyngiadau lleol wyliau a drefnwyd ymlaen llaw sydd wedi'u heffeithio, a wnewch chi wneud popeth o fewn eich gallu i sicrhau bod y diwydiant teithio yn gweithredu'n gyfrifol ac yn darparu ad-daliadau llawn a diamod?
English: Can I thank Carwyn Jones, Llywydd? Four hundred and seventy-four Bridgend micro and small and medium-sized enterprises have been awarded funding through the Wales-only economic resilience fund, totalling £88.1 million, with at least 2,500 jobs safeguarded up until the present time. We will continue to support businesses throughout Wales to stay viable through the pandemic and to respond to the inevitable challenges of Brexit.
Welsh: A gaf i ddiolch i Carwyn Jones, Llywydd? Dyfarnwyd cyllid i 474 o ficrofusnesau a mentrau bach a chanolig eu maint ym Mhen-y-bont ar Ogwr drwy'r gronfa cadernid economaidd Cymru yn unig, yn dod i gyfanswm o £88.1 miliwn, gydag o leiaf 2,500 o swyddi yn cael eu diogelu hyd heddiw. Byddwn yn parhau i gynorthwyo busnesau ledled Cymru i aros yn hyfyw drwy'r pandemig ac i ymateb i heriau anochel Brexit.
English: I thank the First Minister for that answer. Businesses in Bridgend and across Wales, First Minister, will be very pleased to hear the announcement this week, from the Minister for Economy and Transport, of an extra £60 million-worth of funding for businesses across Wales as they continue to face the challenges of coronavirus. In terms of businesses in Bridgend and across Wales, how might they go about accessing that funding and accessing help, and what sort of sums might they be reasonably expected to receive as a result of those applications?
Welsh: Diolchaf i'r Prif Weinidog am yr ateb yna. Bydd busnesau ym Mhen-y-bont ar Ogwr a ledled Cymru, Prif Weinidog, yn falch iawn o glywed y cyhoeddiad yr wythnos hon, gan Weinidog yr Economi a Thrafnidiaeth, o £60 miliwn ychwanegol o gyllid i fusnesau ledled Cymru wrth iddyn nhw barhau i wynebu heriau coronafeirws. O ran busnesau ym Mhen-y-bont ar Ogwr a ledled Cymru, sut y gallen nhw fynd ati i gael gafael ar y cyllid hwnnw a chael gafael ar gymorth, a pha fath o symiau y gellid disgwyl yn rhesymol iddyn nhw eu cael o ganlyniad i'r ceisiadau hynny?
English: Well, Llywydd, I thank Carwyn Jones for those supplementary questions. There's £140 million altogether in this third phase of the economic resilience fund. The eligibility checker for this latest phase will open on 5 October, and, of course, I hope that any business who, having seen the detail, think that may be eligible for help will make their way to that eligibility checker to make applications as soon as they are able to do so. Microbusinesses will be able to apply for up to £10,000; SMEs will be able to apply for up to £150,000; and large businesses will be able to apply for up to £200,000. Now, of course, there are conditions and rules that apply around all of that, but that gives, I hope, an indication of the sort of scale of help that will be available. Llywydd, just to give another sense of how the scheme has been working: I answered questions here in the Senedd earlier in the summer about the £5 million fund that we launched at that time to provide help for particularly small businesses, sole traders and so on, and over £4 million of that £5 million has already been awarded. So, I think that that demonstrates that we have a system in place that is not only responsive to the needs of Welsh businesses, but is able to respond, as quickly as we are able to, to get the money from us and into their hands so that they can go on being successful businesses into the future.
Welsh: Wel, Llywydd, diolchaf i Carwyn Jones am y cwestiynau atodol yna. Ceir cyfanswm o £140 miliwn yn nhrydydd cam y gronfa cadernid economaidd. Bydd y gwiriwr cymhwysedd ar gyfer y cam diweddaraf hwn yn agor ar 5 Hydref, ac, wrth gwrs, rwy'n gobeithio y bydd unrhyw fusnes sy'n credu, ar ôl gweld y manylion, y gallen nhw fod yn gymwys i gael cymorth yn dod o hyd i'r gwiriwr cymhwysedd hwnnw i wneud ceisiadau cyn gynted ag y gallan nhw wneud hynny. Bydd microfusnesau yn cael gwneud cais am hyd at £10,000; Bydd busnesau bach a chanolig yn cael gwneud cais am hyd at £150,000; a bydd busnesau mawr yn cael gwneud cais am hyd at £200,000. Nawr, wrth gwrs, ceir amodau a rheolau sy'n berthnasol yn gysylltiedig â hynny i gyd, ond mae hynna, gobeithio, yn rhoi syniad o faint y cymorth a fydd ar gael. Llywydd, dim ond i roi awgrym arall o sut y mae'r cynllun wedi bod yn gweithio: atebais gwestiynau yma yn y Senedd yn gynharach yn yr haf am y gronfa gwerth £5 miliwn a lansiwyd gennym ni bryd hynny i ddarparu cymorth yn arbennig i fusnesau bach, unig fasnachwyr ac yn y blaen, a dyfarnwyd dros £4 miliwn o'r £5 miliwn hwnnw eisoes. Felly, rwy'n credu bod hynny'n dangos bod gennym ni system ar waith sydd nid yn unig yn ymateb i anghenion busnesau Cymru, ond sy'n gallu ymateb, cyn gynted ag y gallwn, i gael yr arian oddi wrthym ni ac i'w dwylo nhw fel y gallan nhw barhau i fod yn fusnesau llwyddiannus yn y dyfodol.
English: I thank the Member for that, Llywydd. Our £1.7 billion business support package is the most generous offer of help anywhere in the United Kingdom. As I've said a number of times this afternoon, the Minister for Economy, Transport and North Wales will provide further details of phase 3 of the economic resilience fund in an oral statement later this afternoon.
Welsh: Diolchaf i'r Aelod am hynna, Llywydd. Ein pecyn cymorth busnes gwerth £1.7 biliwn yw'r cynnig mwyaf hael o gymorth unrhyw le yn y Deyrnas Unedig. Fel yr wyf i wedi ei ddweud sawl gwaith y prynhawn yma, bydd Gweinidog yr Economi, Trafnidiaeth a Gogledd Cymru yn rhoi mwy o fanylion am gam 3 y gronfa cadernid economaidd mewn datganiad llafar yn ddiweddarach y prynhawn yma.
English: Thank you, First Minister. I welcome what you've done already and look forward to hearing what the Minister has to say this afternoon. But I've been contacted by the owner of a small haulage firm working in the construction sector who needed financial support as building sites and quarries were closing due to the pandemic. He applied for the first phase of funding from the economic resilience fund shortly after it became available, only to find it'd been withdrawn because of the demand. He then contacted Business Wales, who advised him to seek funding through the self-employed scheme, which he did and received a small payment. When he applied for more funding from the ERF, he was refused because he had claimed from HMRC. My constituent said if he'd known this advice would make him ineligible for further ERF funding, he wouldn't have applied. First Minister, are you aware of more cases like this, and do you agree with me that it's simply not right that this firm is now under threat due to advice received from Business Wales?
Welsh: Diolch, Prif Weinidog. Rwy'n croesawu'r hyn yr ydych chi wedi ei wneud eisoes ac edrychaf ymlaen at glywed yr hyn sydd gan y Gweinidog i'w ddweud y prynhawn yma. Ond mae perchennog cwmni cludo nwyddau bach sy'n gweithio yn y sector adeiladu yr oedd angen cymorth ariannol arno gan fod safleoedd adeiladu a chwareli yn cau oherwydd y pandemig wedi cysylltu â mi. Gwnaeth gais am gam cyntaf y cyllid o'r gronfa cadernid economaidd yn fuan ar ôl iddo ddod ar gael, dim ond i ganfod ei fod wedi cael ei dynnu yn ôl oherwydd y galw. Cysylltodd wedyn â Busnes Cymru, a'i gynghorodd i geisio cyllid drwy'r cynllun hunangyflogedig, a gwnaeth hynny gan dderbyn taliad bach. Pan wnaeth gais am fwy o arian o'r gronfa cadernid economaidd, fe'i gwrthodwyd gan ei fod wedi hawlio gan Gyllid a Thollau Ei Mawrhydi. Dywedodd fy etholwr pe byddai'n gwybod y byddai'r cyngor hwn yn ei wneud yn anghymwys i gael mwy o arian o'r gronfa cadernid economaidd, ni fyddai wedi gwneud cais. Prif Weinidog, a ydych chi'n ymwybodol o fwy o achosion fel hyn, ac a ydych chi'n cytuno â mi nad yw'n iawn bod y cwmni hwn o dan fygythiad erbyn hyn oherwydd cyngor a gafwyd gan Busnes Cymru?
English: Llywydd, I'm not, I'm afraid, familiar with the details of the specific firm to which the Member refers, but I'm very willing to pursue the points that she has made. If she would like to provide me with details of the firm and the concerns that lie behind the question that she's raised on their behalf this afternoon, I will certainly make sure that they are pursued. And I thank the Member for what she said in opening about welcoming the help that we are able to provide to businesses in Wales more generally.
Welsh: Llywydd, nid wyf i'n gyfarwydd â manylion y cwmni penodol y mae'r Aelod yn cyfeirio ato, ond rwy'n barod iawn i fynd ar drywydd y pwyntiau y mae wedi eu gwneud. Os hoffai roi manylion y cwmni i mi a'r pryderon sy'n sail i'r cwestiwn y mae wedi ei godi ar ei ran y prynhawn yma, byddaf yn sicr o wneud yn siŵr eu bod nhw'n cael sylw. A diolchaf i'r Aelod am yr hyn a ddywedodd ar y cychwyn am groesawu'r cymorth yr ydym ni yn gallu ei roi i fusnesau yng Nghymru yn fwy cyffredinol.
English: Llywydd, the Welsh Government continues to implement our TB eradication programme, addressing all sources of infection in a cattle herd. New herd incidence last year was the lowest for 15 years, with a 16 per cent decline in incidents in the 12 months to June 2020.
Welsh: Llywydd, mae Llywodraeth Cymru yn parhau i weithredu ein rhaglen dileu TB, gan fynd i'r afael â phob ffynhonnell haint mewn buches wartheg. Roedd nifer yr achosion newydd mewn buchesi y llynedd yr isaf ers 15 mlynedd, gyda gostyngiad o 16 y cant i ddigwyddiadau yn y 12 mis hyd at fis Mehefin 2020.
English: Thank you, First Minister. Now, in the 12 months to June 2020, 10,823 cattle were slaughtered due to bovine TB. Now, yes, I agree that is a 12 per cent decrease on the previous 12 months, however I was shocked to hear in the Climate Change, Environment and Rural Affairs Committee the Minister describe this as 'the latest statistics are good.' Well, they are not good if you speak to the farmers across Wales. In fact, they are scandalous, especially as there has been a 56 per cent increase in new herd incidence in the low-risk areas of Wales during the last three years. Whilst 33,512 cattle have been slaughtered, only 16 licences have been issued to capture, mark and eradicate badgers to prevent the spread of this horrendous disease. First Minister, do you consider the latest statistics as being good and what more are you doing to minimise the spread of bovine TB amongst our wildlife? Diolch.
Welsh: Diolch, Prif Weinidog. Nawr, yn y 12 mis hyd at fis Mehefin 2020, lladdwyd 10,823 o wartheg oherwydd TB mewn gwartheg. Nawr, ydw, rwy'n cytuno bod hynny'n ostyngiad o 12 y cant ar y 12 mis blaenorol, ond cefais sioc o glywed yn y Pwyllgor Newid yn yr Hinsawdd, Amgylchedd a Materion Gwledig y Gweinidog yn disgrifio hyn fel 'mae'r ystadegau diweddaraf yn dda'. Wel, dydyn nhw ddim yn dda os siaradwch chi â'r ffermwyr ledled Cymru. Mewn gwirionedd, maen nhw'n gywilyddus, yn enwedig gan y bu cynnydd o 56 y cant i nifer yr achosion newydd mewn buchesi yn ardaloedd risg isel Cymru yn ystod y tair blynedd diwethaf. Er bod 33,512 o wartheg wedi cael eu lladd, dim ond 16 o drwyddedau a roddwyd i ddal, marcio a difa moch daear er mwyn atal y clefyd erchyll hwn rhag lledaenu. Prif Weinidog, a ydych chi'n ystyried bod yr ystadegau diweddaraf yn dda a beth arall ydych chi'n ei wneud i sicrhau bod lledaeniad TB mewn gwartheg ymhlith ein bywyd gwyllt cyn lleied â phosibl? Diolch.
English: Llywydd, I thank Darren Millar for that. Road safety remains a key concern for the Welsh Government. The Minister for Economy, Transport and North Wales has overseen a review of safety issues on trunk roads, and at the other end of the spectrum, the Deputy Minister in that department is taking forward initiatives such as the roll-out of 20 mph speed limits, which, by themselves, will have an impact on road safety in north Wales and in other parts of Wales too.
Welsh: Llywydd, diolchaf i Darren Millar am hynna. Mae diogelwch ar y ffyrdd yn parhau i fod yn bryder allweddol i Lywodraeth Cymru. Mae Gweinidog yr Economi, Trafnidiaeth a Gogledd Cymru wedi goruchwylio adolygiad o faterion diogelwch ar gefnffyrdd, ac ar ben arall y sbectrwm, mae'r Dirprwy Weinidog yn yr adran honno yn bwrw ymlaen â mentrau fel cyflwyno terfynau cyflymder 20 mya, a fydd, ar eu pennau eu hunain, yn cael effaith ar ddiogelwch ar y ffyrdd yn y gogledd ac mewn rhannau eraill o Gymru hefyd.
English: Thank you for that answer, First Minister. One of the consequences of the increase in people working from home is that we've seen a significant reduction in traffic on many of our roads, and, unfortunately, because there's less traffic, that has often led to an increase in speeding, and that is absolutely true on the A494 trunk road between Ruthin and Mold, much of which is in my constituency. We've had a number of serious accidents, unfortunately, some in which individuals have lost their lives, in the Llanbedr area, and also in the Llanberis area there's been a significant increase in speeding. Can I urge you, First Minister, to work with the Minister responsible for transport to look at what additional measures might be taken on this particular stretch of road, including whether it may be viable to introduce average speed cameras, which seem to have been so effective in killing speed, rather than people, on dangerous roads elsewhere in the country?
Welsh: Diolch am yr ateb yna, Prif Weinidog. Un o ganlyniadau'r cynnydd i nifer y bobl sy'n gweithio gartref yw ein bod ni wedi gweld gostyngiad sylweddol i draffig ar lawer o'n ffyrdd, ac, yn anffodus, oherwydd bod llai o draffig, mae hynny yn aml wedi arwain at gynnydd mewn goryrru, ac mae hynny'n gwbl wir ar gefnffordd yr A494 rhwng Rhuthun a'r Wyddgrug, y mae llawer ohoni yn fy etholaeth i. Rydym ni wedi cael nifer o ddamweiniau difrifol, yn anffodus, rhai lle mae unigolion wedi colli eu bywydau, yn ardal Llanbedr, a hefyd yn ardal Llanberis bu cynnydd sylweddol mewn goryrru. A gaf i eich annog, Prif Weinidog, i weithio gyda'r Gweinidog sy'n gyfrifol am drafnidiaeth i ystyried pa fesurau ychwanegol y gellid eu cymryd ar y darn penodol hwn o ffordd, gan gynnwys pa un a allai fod yn ymarferol i gyflwyno camerâu cyflymder cyfartalog, sydd, i bob golwg, wedi bod mor effeithiol o ran lladd cyflymder, yn hytrach na phobl, ar ffyrdd peryglus mewn mannau eraill yn y wlad?
English: Llywydd, can I thank Darren Millar for those very important follow-up questions? Fatalities in north Wales in September have been very distressing, and I know that he's been directly concerned with some of them. I wanted to thank him for the letter that he sent in to the Minister at the end of August, and I know he's received a reply from Ken Skates specifically regarding road safety on the A494, measures that the Welsh Government has already taken and which need to be monitored now for their effectiveness, but to give him an assurance, as the letter did, that, if those measures are not effective, then other measures will be considered of the sort that he has set out, so that we can do everything we can together to make sure that lives, and young lives, are not lost on roads in north Wales.
Welsh: Llywydd, a gaf i ddiolch i Darren Millar am y cwestiynau dilynol pwysig iawn hynny? Mae'r marwolaethau yn y Gogledd ym mis Medi wedi bod yn ofidus iawn, a gwn ei fod ef wedi ymwneud yn uniongyrchol â rhai ohonyn nhw. Roeddwn i eisiau diolch iddo am y llythyr a anfonodd at y Gweinidog ddiwedd mis Awst, a gwn ei fod wedi cael ateb gan Ken Skates yn benodol ynghylch diogelwch ar ffordd yr A494, mesurau y mae Llywodraeth Cymru eisoes wedi'u cymryd ac y mae angen eu monitro nawr am eu heffeithiolrwydd, ond hoffwn roi sicrwydd iddo ef, yn yr un modd â'r llythyr, os nad yw'r mesurau hynny'n effeithiol, yna caiff mesurau eraill eu hystyried o'r math y mae wedi'i nodi, fel y gallwn ni wneud popeth o fewn ein gallu, ar y cyd, i sicrhau nad yw bywydau, a bywydau ifanc, yn cael eu colli ar ffyrdd yn y Gogledd.
English: And before we move on, just to say that I've been asked for a point of order at this point by Members, but I'll address the issue in this way. Firstly, all Members - Ministers and other Members - are fully participating equally in this Senedd, whether they do so virtually or here physically in the Chamber. And, secondly, to reassure Members here present this afternoon that you do so in line with regulations and guidance. Now, for the rest of this lengthy afternoon and evening of work that we have in front of us, let's focus on the content of what we have to say rather than where we may be saying it from.
Welsh: A chyn inni symud ymlaen, dim ond i ddweud bod Aelodau wedi gofyn i mi am bwynt o drefn yn y fan hon, ond byddaf i'n mynd i'r afael â'r mater yn y modd hwn. Yn gyntaf, mae pob Aelod - Gweinidog ac Aelodau eraill - yn cymryd rhan lawn a chyfartal yn y Senedd hon, p'un a ydyn nhw'n gwneud hynny'n rhithiol neu yma'n gorfforol yn y Siambr. Ac, yn ail, i dawelu meddwl yr Aelodau sy'n bresennol y prynhawn yma eich bod yn gwneud hynny yn unol â rheoliadau a chanllawiau. Nawr, am weddill y prynhawn hir hwn a'r noson o waith sydd gennym ni o'n blaenau, gadewch inni ganolbwyntio ar gynnwys yr hyn sydd gennym i'w ddweud yn hytrach nag o ble y gallem ni fod yn ei ddweud.
English: The next item is the business statement. I call on the Trefnydd to make the business statement. And I'll also draw attention to the fact that this is scheduled by the Government for 15 minutes, but I have very many speakers, of all parties, wishing to contribute to this afternoon, so I put you on warning that you may not be able to be called, due to the 15-minute allocation of time for this item.
Welsh: Yr eitem nesaf yw'r datganiad busnes. Rwy'n galw ar y Trefnydd i wneud y datganiad busnes. A byddaf i hefyd yn tynnu sylw at y ffaith bod hyn wedi'i amserlennu gan y Llywodraeth am 15 munud, ond mae gennyf i lawer iawn o siaradwyr, o bob plaid, sy'n dymuno cyfrannu at y prynhawn, felly rwy'n eich rhybuddio efallai na fydd modd ichi gael eich galw, oherwydd y dyraniad amser o 15 munud ar gyfer yr eitem hon.
English: Diolch, Llywydd. There are several changes to today's agenda. The debate on the four Health Protection (Coronavirus Restrictions) (No. 2) (Wales) (Amendment) Regulations 2020 will take place immediately after this business statement and announcement. The debate on the Fisheries Bill legislative consent motion has been postponed until next week. And finally, the statement on maternity services and governance improvements at Cwm Taf Morgannwg University Health Board has been postponed until 13 October in order to accommodate a statement to update the Senedd on the local coronavirus restrictions. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae sawl newid i'r agenda heddiw. Bydd y ddadl ar bedwar Rheoliad Diogelu Iechyd (Cyfyngiadau Coronafeirws) (Rhif 2) (Cymru) (Diwygio) 2020 yn cael ei chynnal yn syth ar ôl y datganiad a chyhoeddiad busnes hwn. Mae'r ddadl ar gynnig cydsyniad deddfwriaethol y Bil Pysgodfeydd wedi'i gohirio tan yr wythnos nesaf. Ac yn olaf, mae'r datganiad ar wasanaethau mamolaeth a gwelliannau llywodraethu ym Mwrdd Iechyd Prifysgol Cwm Taf wedi'i ohirio tan 13 Hydref er mwyn darparu ar gyfer datganiad i roi'r wybodaeth ddiweddaraf i'r Senedd am gyfyngiadau'r coronafeirws leol. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: Thank you very much to Suzy Davies for raising those three important issues, and I will ask the Minister for economy and transport to write to colleagues with an update on the situation following the sad closure of Ford in Bridgend. I know that the taskforce has worked tirelessly to bring all of the partners together to intensify the efforts to support those who have been affected and to attract new investment and to generate local employment opportunities. And, of course, there's the legacy fund now, which is available for the community to access as well, but I think it would be helpful for the Minister to pull together all of those aspects of the work in order to provide interested colleagues with an update on that, so I'll ensure that that happens. With regard to the support for zoos, as Suzy says, there is the opportunity, later on today, to potentially seek to raise that with the Minister for economy and transport. But, again, perhaps I would invite Suzy to write to the Minister for Environment, Energy and Rural Affairs with her specific concern about animal welfare as a result of the coronavirus. And, again, on the issue of the Kenfig nature reserve, I will ask the Minister to write to you with an update to respond to the concerns that you've just raised.
Welsh: Diolch yn fawr iawn i Suzy Davies am godi'r tri mater pwysig hynny, a gofynnaf i Weinidog yr Economi a Thrafnidiaeth ysgrifennu at gyd-Aelodau gyda'r wybodaeth ddiweddaraf ynghylch y sefyllfa ar ôl tristwch cau Ford ym Mhen-y-bont ar Ogwr. Rwy'n gwybod bod y tasglu wedi gweithio'n ddiflino i ddod â'r holl bartneriaid at ei gilydd i ddwysáu'r ymdrechion i gefnogi'r rheini yr effeithiwyd arnyn nhw ac i ddenu buddsoddiad newydd ac i greu cyfleoedd cyflogaeth lleol. Ac, wrth gwrs, nawr mae'r gronfa etifeddiaeth yn bodoli, sydd ar gael i'r gymuned ei defnyddio hefyd, ond rwy'n credu y byddai'n ddefnyddiol i'r Gweinidog ddwyn ynghyd yr holl agweddau hynny ar y gwaith er mwyn rhoi'r wybodaeth ddiweddaraf i gydweithwyr â diddordeb ynghylch hynny, felly byddaf i'n sicrhau bod hynny'n digwydd. O ran y gefnogaeth i sŵau, fel y dywed Suzy, mae cyfle, yn ddiweddarach heddiw, i geisio codi hynny gyda Gweinidog yr Economi a Thrafnidiaeth o bosibl. Ond, unwaith eto, efallai y byddwn i'n gwahodd Suzy i ysgrifennu at Weinidog yr Amgylchedd, Ynni a Materion Gwledig i fynegi ei phryder penodol o ran lles anifeiliaid o ganlyniad i'r coronafeirws. Ac, unwaith eto, ar fater gwarchodfa natur Cynffig, byddaf i'n gofyn i'r Gweinidog ysgrifennu atoch gyda'r wybodaeth ddiweddaraf i ymateb i'r pryderon yr ydych newydd eu codi.